CELEX: 62008CA0165
Language: sl
Date: 2009-07-16 00:00:00
Title: Zadeva C-165/08: Sodba Sodišča (drugi senat) z dne 16. julija 2009 — Komisija Evropskih skupnosti proti Republiki Poljski (Gensko spremenjeni organizmi — Semena — Prepoved trženja — Prepoved vpisa v nacionalni katalog sort — Direktivi 2001/18/ES in 2002/53/ES — Sklicevanje na etične in verske razloge — Dokazno breme)

12.9.2009   
            
            
               SL
            
            
               Uradni list Evropske unije
            
            
               C 220/10
            
         Sodba Sodišča (drugi senat) z dne 16. julija 2009 — Komisija Evropskih skupnosti proti Republiki Poljski
   (Zadeva C-165/08) (1)
   
   (Gensko spremenjeni organizmi - Semena - Prepoved trženja - Prepoved vpisa v nacionalni katalog sort - Direktivi 2001/18/ES in 2002/53/ES - Sklicevanje na etične in verske razloge - Dokazno breme)
   2009/C 220/16
   Jezik postopka: poljščina
   
      Stranki
   
   
      Tožeča stranka: Komisija Evropskih skupnosti (zastopnika: B. Doherty in A. Szmytkowska, zastopnika)
   
      Tožena stranka: Republika Poljska (zastopnik: M. Dowgielewicz, zastopnik)
   
      Predmet
   
   Neizpolnitev obveznosti države — Kršitev členov 22 in 23 Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (UL L 106, str. 1) ter členov 4(4) in 16 Direktive Sveta 2002/53/ES z dne 13. junija 2002 o skupnem katalogu sort poljščin (UL L 193, str. 1) — Nacionalna zakonodaja, s katero sta prepovedana dajanje v promet semen gensko spremenjenih sort ter njihov vpis v nacionalni katalog sort
   
      Izrek
   
   
               1)
            
            
               Ob upoštevanju zgoraj navedenega je treba ugotoviti, da Republika Poljska s tem, da je prepovedala prosti pretok semen gensko spremenjenih sort ter vključitev gensko spremenjenih sort v nacionalni katalog sort, ni izpolnila obveznosti iz členov 22 in 23 Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS in iz členov 4(4) in 16 Direktive Sveta 2002/53/ES z dne 13. junija 2002 o skupnem katalogu sort poljščin.
            
         
               2)
            
            
               V preostalem se tožba zavrže.
            
         
               3)
            
            
               Republiki Poljski se naloži plačilo svojih stroškov in dveh tretjin stroškov, ki jih je priglasila Komisija.
            
         
               4)
            
            
               Komisija Evropskih skupnosti nosi tretjino svojih stroškov.
            
         
      (1)  UL C 183, 19.7.2008.